Hétfő délután ismét történelmi mélypontra gyengült a forint az euróval szemben – írja a Portfolio. 338,74-nél volt az új csúcs az euró-forint jegyzésben, ezzel újra rekordgyenge szintre esett a magyar deviza.

A dollár 306,58-nál járt, míg az angol font 400,56 forintba került.

Ahogy arról korábban az Index is beszámolt, az elmúlt hetekben nemcsak az euróval szemben gyengült a forint, hanem szinte minden devizával összevetve. Vagyis most nem arról beszélhetünk, hogy a feltörekvő piaci vagy a kelet-közép-európai devizákkal párhuzamosan esett a magyar deviza.

A múlt csütörtöki mélypont óta a hazai elemzők borúlátóbbak, mint tavaly év végén. Már általános vélemény körükben, hogy akár már 2020 elején jöhet a 340-es euróárfolyam.